Rikunarita-ORG/Wikinium huggingface dataset:
# Dialoog

|  |  |
| --- | --- |
|  |  *See artikkel räägib üldmõistest; kirjastuse kohta vaata artiklit Dialoog (kirjastus); saate kohta vaata artiklit Kahekõne (saade)* |

---

**Dialoog** ehk **kahekõne** (kreeka keeles *dialogos* 'vestlus') on kahe või enama isiku omavaheline vestlus.

Dialoog on näitekirjanduse põhikomponent. Dialoogi kasutatakse sageli ka proosakirjanduses tegelaste otsekõnena.

## Vaata ka

* Suhtekorralduse dialoogiteooria
* Duoloog
* Monoloog
* Polüloog

## Viited
# Dean Stockwell

Dean Stockwell (1965)
**Robert Dean Stockwell** (5. märts 1936 Los Angeles, California – 7. november 2021 Ranchos de Taos, New Mexico) oli USA näitleja.

Ta sõlmis juba lapsena lepingu filmikompaniiga Metro-Goldwyn-Mayer. Oma esimesed tuntumad rollid tegi Stockwell filmides "Ankrud hiivata!" ("Anchors Aweigh"), "The Green Years" (1946), "Džentelmenlik kokkulepe" ("Gentleman's Agreement"; 1947), "The Boy with Green Hair" (1948) ja "Kim" (1950). Noore täiskasvanuna mängis ta 1957. aastal peaosa Broadway näidendis "Compulsion" ja selle 1959. aasta filmiversioonis ("Sund") ning 1962. aastal mängis ta filmis "Long Day's Journey into Night" – rollide eest neis filmides pälvis Stockwell koos mõlema filmi teiste meespeaosatäitjatega Cannes'i filmifestivalil auhinna parima meespeaosa eest. Rolli eest inglise kirjaniku D. H. Lawrence'i romaanil põhinevas filmis "Pojad ja armastajad" ("Sons and Lovers"; 1960) sai ta Kuldgloobuse nominatsiooni parima meespeaosa eest draamafilmis.

Ta mängis kõrvalosi muuhulgas sellistes filmides nagu "Düün" ("Dune"; 1984), "Paris, Texas" (1984), "Elada ja surra Los Angeleses" ("To Live and Die in L.A."; 1985), "Sinine samet" ("Blue Velvet"; 1986), "Beverly Hillsi võmm 2" ("Beverly Hills Cop II""; 1987) ning "Tucker: mees ja tema unistus" ("Tucker: The Man and His Dream"; 1988). Kriitikute tunnustuse pälvis tema roll filmis "Paari pandud maffiaga" ("Married to the Mob"; 1988), mis tõi talle parima meeskõrvalosatäitja Oscari nominatsiooni. Hilisemad osatäitmised olid filmides "Mängumees" ("The Player"; 1992), "Presidendi lennuk" ("Air Force One"; 1997), "Vihmameister" ("The Rainmaker"; 1997) ja "Mandžuuria kandidaat" ("The Manchurian Candidate"; 2004).

Stockwelli tuntumad telerollid olid kontradmiral Al Calavicci ulmesarjas "Ajahüpe" ("Quantum Leap"; 1989–1993), mereväe sekretär Edward Sheffield draamasarjas "JAG" (2002–2004) ja John Cavil ulmesarjas "Lahingulaev Galaktika" ("Battlestar Galactica"; 2006–2009). Roll sajas "Ajahüpe" tõi talle ühe Kuldgloobuse auhinna, lisaks nomineeriti ta neljal korral Primetime Emmyle. Tänu rollidele sarjades "Ajahüpe" ja "Lahingulaev Galaktika" osales Stockwell mitmetel ulmekonverentsidel.

Eduka filmikarjääri eest sai Stockwell 1992. aastal Hollywoodi kuulsuste alleele omanimelise tähe.

## Viited

## Välislingid

* "Dean Stockwell: Tributes to 'big-hearted' Quantum Leap actor". bbc.com. 10.11.2021.
* "Dean Stockwell, Actor Known for ‘Quantum Leap,’ ‘Blue Velvet’ and ‘Married to the Mob,’ Dies at 85". variety.com. 8.11.2021.
# Vabariiklik Partei

|  |  |
| --- | --- |
|  |  *See artikkel räägib Ameerika Ühendriikide parteist, teiste samanimeliste kohta vaata Vabariiklik Partei (täpsustus).* |

---

Vabariiklik Partei logo

| Vabariiklik Partei |
| --- |
| *Republican Party* |
| Esimees |
Ronna McDaniel |
| Ideoloogia |
konservatism majanduslik liberalism sotsiaalne konservatism |
|  |
| Kohti Senat |
53 / 100 |
| Kohti Esindajatekoda |
220 / 435 |
| Kohti Kuberner |
26 / 50 |
|  |
| Asutamine |
1854 |
|  |
| Koduleht |
 |

**Vabariiklik Partei** (inglise keeles *The Republican Party*, tuntud ka nime all *Grand Old Party*, **GOP**) on üks kahest peamisest erakonnast Ameerika Ühendriikides.

Erakond on asutatud 28. veebruaril 1854. Vabariiklik Partei on eri ajastutel esindanud erinevaid poliitilisi ideoloogiaid, 20. sajandi teisel poolel kujunes ta sotsiaalselt konservatiivseks ja majanduslikult liberaalseks erakonnaks.

Vabariiklaste nüüdsed valijad esindavad kõiki Ameerika ühiskonna rühmasid, kuid statistika kohaselt toetatakse neid vähem rahvus- ja seksuaalvähemuste poolt; samuti kalduvad väiksema sissetulekuga valijad eelistama Demokraatlikku Parteid. Vabariikliku Partei positsiooni peetakse eriti tugevaks kristlikes ringkondades ja lõunaosariikide elanike seas, ning peamiselt väljaspool linnu – ka paljud lõunaosariikide suurlinnad (Houston, Dallas, Charlotte, Nashville, Memphis, Miami, New Orleans) eelistavad Demokraatliku Parteid.

Alates 1856. aastast on Vabariiklik Partei osalenud 39 presidendivalimistel, võites neist 24. Viimasest 28 Ameerika Ühendriikide presidendist on 18 kuulunud Vabariiklikusse Parteisse. Siiani viimane Vabariikliku Partei ridadesse kuulunud president oli aastatel 2001–2009 valitsenud George W. Bush. 2016. aastal valiti presidendiks taas Vabariikliku Partei kandidaat (Donald Trump).

2006. aasta valimiste järel jäi Vabariiklik Partei nii Kongressi Esindajatekojas kui ka Senatis vähemusse. 2011. aastast on Vabariiklik Partei taas Esindajatekojas enamuses ning 2015. aastast ka Senatis.

Vabariikliku Partei esimees on alates jaanuarist 2011 Reince Priebus. Erakonna peakorter asub Washingtonis.

## Vaata ka

* Demokraatlik Partei
* Libertaarne Partei

## Välislingid

* Vabariikliku Partei veebileht (*inglise keeles*)
# James Franck

**James Franck** (26. august 1882 Hamburg – 21. mai 1964 Göttingen) oli saksa füüsik.

Ta osales vabatahtlikuna esimeses maailmasõjas, kus sai gaasirünnakus vigastada.

1925. aastal anti talle ja Gustav Hertzile Nobeli füüsikaauhind.

Ta lahkus 1933. aastal Saksamaalt. Pärast lühikest olekut USA-s töötas ta Kopenhaagenis. 1935. aastal läks ta uuesti USA-sse ning sai 1941. aastal USA kodakondsuse.

Ta suri ootamatult südamerabandusse külaskäigul Göttingeni ning ta maeti Chicagosse esimese abikaasa kõrvale.

## Tunnustus

* 1927 – valiti NSV Liidu Teaduste Akadeemia välisliikmeks
* 1964 – valiti Londoni Kuningliku Seltsi välisliikmeks
# Ferenc Krausz

Krausz (2007)
**Ferenc Krausz** (sündinud 17. mail 1962 Móris) on ungari füüsik, kes töötab atosekundilise teaduse alal. Ta on Max Plancki kvantoptika instituudi direktor ja Müncheni Ludwig Maximiliani Ülikooli eksperimentaalfüüsika professor.

## Tunnustus

* Wolfi füüsikaauhind (2022)
* BBVA Sihtasutuse Teadmise piiride auhind (2022)
* Nobeli füüsikaauhind (2023)

## Välislingid

* Ferenc Krausz Nobeli auhinna lehel
# Kvantväljateooria

**Kvantväljateooria**, ka **väljade kvantteooria**, (inglise keeles *quantum field theory*) on teoreetilises füüsikas teoreetiline raamistik, mis ühendab klassikalise väljateooria, erirelatiivsusteooria ja kvantmehaanika ning mida kasutatakse subatomaarsete osakeste (osakestefüüsikas) ja kvaasiosakeste (kondenseeritud aine füüsikas) füüsikamudelite väljatöötamiseks.

## Ajalugu

Kvantväljateooria areng algas 1920. aastatel valguse ja elektronide vaheliste interaktsioonide kirjeldamisega, mis kulmineerus 1940. aastatel esimese kvantväljateooria – kvantelektrodünaamika – loomisega. Peamiseks teoreetiliseks takistuseks oli peagi erinevate lõpmatusnähtude ilmumine ja püsimine häiritusarvutustes, probleem lahendati alles 1950. aastatel renormaliseerimise protseduuri leiutamisega. Teiseks suureks takistuseks oli kvantväljateooria võimetus kirjeldada nõrku ja tugevaid vastastikmõjusid. Kalibratsiooniteooria väljatöötamine ja standardmudeli loomine 1970. aastatel viisid kvantväljateooria renessansini.

## Kvantväljateooriaid

* Konformne väljateooria
* Kvantkromodünaamika
* Kvantelektrodünaamika
* Kvantfleivodünaamika
* Kvanthadronidünaamika
* Schwingeri mudel
* Standardmudel
* Stringiteooria
* Topoloogiline kvantväljateooria
* Wessi-Zumino mudel
* Wessi-Zumino-Witteni mudel
* Yangi-Millsi kvantteooria
* Yangi-Millsi teooria
* Yangi-Millsi-Higgsi mudel
# Mustanahalised

Aafrika-Ameerika poiss Ohio osariigis, 1942.
**Mustanahalised** on Musta Aafrika tumeda nahavärviga põliselanikud ja nende järglased mujal maailmas.

**Mustanahalised** on tumeda nahavärviga inimesed.

Mustanahaliste all mõistetakse väga erineva nahatooniga inimesi alates tumedamast kuni albiinoni. Seetõttu võib seda määratlust pidada mitte niivõrd tumeda nahavärvi tähistajaks, kuivõrd rassiliseks või etniliseks klassifikaatoriks, mida kasutatakse paljude erinevate populatsioonide kokkuvõtvaks ajaloolise ja eelajaloolise päritolu tunnuseks.

Ameerika Ühendriikides arvatakse mustanahaliste hulka tihti ka mulatid ning kohalikke mustanahalisi nimetatakse seal afroameeriklasteks.

Mustanahalise tähenduses on vahel kasutatud ka sõna "neeger".

## Vaata ka

* Afroameeriklased
* Neeger
* Negriidne rass
# Carlos III

**Carlos III** (20. jaanuar 1716 – 14. detsember 1788) oli Hispaania kuningas 1759–1788.

Ta oli kuningas Felipe V ja tema teise naise Isabeli vanim poeg.

Tal oli 13 last, kellest 8 elas täiskasvanuealiseks.

|  |  |  |
| --- | --- | --- |
| Eelnev **Fernando VI** | **Hispaania kuningas** 1759–1788 | Järgnev **Carlos IV** |
| Eelnev **Fernando VI** | **Jeruusalemma kuningas** (1734) 1759–1788 | Järgnev **Carlos IV** |
# Mia Hamm

Mia Hamm (2006)
**Mariel Margaret Hamm** (sündinud 17. märtsil 1972 Selmas, Alabama osariigis) on Ameerika Ühendriikide endine jalgpallur. Hamm mängis USA naiste jalgpallikoondises ründajana. Ta lõi oma rahvuskoondises 158 väravat, millega on koondise läbi aegade paremuselt teine väravakütt.

USA koondisega tuli ta naiste maailmameistriks aastatel 1991 ja 1999 ning aastatel 1996 ja 2004 olümpiavõitjaks.

2004. aastal valiti ta nimekirja FIFA 100.

Aastatel 2001 ja 2002 valiti ta maailma parimaks naisjalgpalluriks.
# 1639

◄ |
16. sajand |
**17. sajand**
| 18. sajand
| ►

◄ |
1600. aastad |
1610. aastad |
1620. aastad |
**1630. aastad**
| 1640. aastad
| 1650. aastad
| 1660. aastad
| ►

◄◄ |
◄ |
1635 |
1636 |
1637 |
1638 |
**1639**
| 1640
| 1641
| 1642
| 1643
| ►
| ►►

**1639. aasta** (**MDCXXXIX**) oli 17. sajandi 39. aasta.

## Sündmused maailmas

* ...

## Sündmused Eestis

* ...

## Sündinud

* 22. detsember – Jean Racine, Prantsusmaa kirjanik, dramaatik

## Surnud

* ...
# Lordide koda

Lordide koja logo
Lordide koja praegune lordspiiker Alcuithi lord McFall.
**Lordide koda** (inglise keeles *House of Lords*; mitteametlikult ka *House of Peers*; ametlikult *the Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled*) on Suurbritannia parlamendi ülemkoda.

Lordide koja istungid toimuvad sarnaselt alamkojaga (House of Commons) Westminsteri palees, kuid erinevates tööruumides. Koja tööd juhib 1. maist 2021 lordspiiker Alcuithi lord McFall. Enne teda oli ametis lord Fowler.

Lordide kojas on 2019. aasta novembri seisuga 793 tegevliiget, kes kuuluvad aadelkonda ning on jaotatud vastavalt ilmalikeks ja vaimulikeks lordideks. Vaimulike lordide (*Lords Spiritual*) hulka kuuluvad Inglismaa Kiriku 26 piiskoppi. Ilmalikest lordidest (*House Temporal*) on enamik eluaegse ja mittepäritava tiitliga (*life peers*), kelle nimetab ametisse monarh, kas peaministri või vastava komisjoni nõuandel. Koja liikmesus oli ajalooliselt piiratud vaid selle pärinud aadlikele (*hereditary peers*), kuid 1999. aastal jõustunud House of Lords Act 1999-ga vähendatid päritavate liikmekohtade arv 92-le.

Lordide koda on maailma ainus kahekojalise parlamendi ülemkoda, mis on alamkojast liikmete arvult suurem.

## Viited

## Välislingid

* Lordide koda – pildid, videod ja helifailid Wikimedia Commonsis
* Ametlik koduleht (inglise keeles)
# Õli

**Õli** on hüdrofoobne (märgumatu) ja lipofiilne (rasvlahustuv) aine, mis esineb toatemperatuuril viskoosse vedelikuna. See üldmõiste hõlmab erineva päritolu, keemilise ehituse ja omadustega mineraalseid ja orgaanilisi õlisid.

Algselt on kõik õlid siiski orgaanilist päritolu, kuid näiteks naftat loetakse mineraalseks, kuna see on tekkinud väga pikaajaliste geokeemiliste protsesside tagajärjel ning seda ammutatakse geoloogilistest leiukohtadest. Elusorganismides leiduvate ja nende poolt toodetavate orgaaniliste õlide, rasvade ja nendetaoliste ainete üldnimetus on lipiidid. Võrreldes teiste orgaaniliste ainetega on neil suur süsiniku- ja vesiniku-, kuid väike hapnikusisaldus. Paljusid taimseid ja loomseid õlisid (ja rasvu) kasutatakse toiduks. Õlisid kasutatakse ka kütuse ja määrdeainena ning keemiatööstuse toorainena.

## Õlilaigu värvide tekkimine

Õlilaigud tunduvad värvilised sellepärast, et õlikiht tekitab veepinnale õhukese kihi, milles toimub valguse murdumisel dispersioon. Iga eri värvi valgus murdub erineva nurga all ning olenevalt õlikihi paksusest tekib õlikihi põhjast peegeldunud ning õli pinnalt peegeldunud valguslainete vahel interferents. Mõne värvuse lainepikkustel tekib seeläbi miinimum, teistel maksimum. Nii näeb inimsilm õlikihte selles värvuses, milles tekib maksimum.

## Vaata ka

* Õlireostus
* Taimeõli
* Eeterlikud õlid
* Punsli õli (nimetuse poolest õli, kuid tegelikult pole õli)
# Terminaator (film)

|  |  |
| --- | --- |
|  |  *See artikkel on filmist; valguse ja varju piiri kohta vaata artiklit Terminaator (astronoomia); ansambli kohta vaata artiklit Terminaator (ansambel); soomuki kohta vaata artiklit Terminator (sõjatehnika)* |

---

"Terminaator"| "The Terminator" |
| --- |
| Žanr | *action* |
| Režissöör |
James Cameron |
| Stsenarist |
James Cameron Gale Anne Hurd |
| Operaator |
Adam Greenberg |
| Helilooja |
Brad Fiedel |
| Peaosades |
Arnold Schwarzenegger Michael Biehn Linda Hamilton |
| Monteerija |
Mark Goldblatt |
| Produtsent |
John Daly Derek Gibson Gale Anne Hurd |
| Filmistuudio |
Orion Pictures |
| Aasta |
1984 |
| Esilinastus |
26. oktoober 1984 |
| Kestus |
108 minutit |
| Riik |
USA |
| Keel |
inglise |
| Järgnev |
"Terminaator 2: Kohtupäev" |
|
All Movie Guide'i profiil |
|
IMDb profiil |

**"Terminaator"** (originaalpealkirjaga **"The Terminator"**) on 1984. aasta USA mängufilm.

## Süžee

## Osatäitjad

* Arnold Schwarzenegger (terminaator)
* Michael Biehn (Kyle Reese)
* Linda Hamilton (Sarah Connor)
* Paul Winfield (leitnant Ed Traxler)
* Lance Henriksen (detektiiv Hal Vukovich)
* Bess Motta (Ginger Ventura)
* Earl Boen (dr Peter Silberman)
* Rick Rossovich (Matt Buchanan
* Dick Miller (Pawnshop Clerk)
* Shawn Schepps (Nancy)
* Bruce M. Kerner (seersant)
* Franco Columbu (tuleviku terminaator)
* Bill Paxton (punkarite juht)
* Brad Rearden (punkar)
* Brian Thompson (punkar)
* Chino Williams (veoautojuht)
* ------------------------------------------------------------------------------------------------------------------------
* Viited
* Olev Remsu: Tappa on tore, kui keegi ei sure. Arvustus 6. seeriale "Sünge saatus". ERR portaal, 4. 11. 2019
# Vilmos Zsigmond

| Vilmos Zsigmond |
| --- |
|  |
| Sünniaeg |
16. juuni 1930 Szeged |
| Surmaaeg |
1. jaanuar 2016 (85-aastaselt) |
| Amet |
filmioperaator, fotograaf |
| Autasud |
Parima operaatoritöö Oscar |
| [muuda Wikidatas] |

**Vilmos Zsigmond** (16. juuni 1930 Szeged – 1. jaanuar 2016 Big Sur, California) oli Ungari päritolu USA filmioperaator.

Zsigmond tegi koostööd selliste filmirežissööridega nagu Robert Altman, Steven Spielberg, Jack Nicholson, Richard Donner, Woody Allen jpt.

Aastal 1978 võitis Oscari filmi "Close Encounters of the Third Kind" (eesti keeles "Kolmanda astme lähikontaktid") eest.

## Filme

| Aasta | Originaalpealkiri | Eestikeelne pealkiri | Märkused |
| --- | --- | --- | --- |
| 1963 | "The Sadist" |  | operaator |
| 1965 | "Deadwood '76 |  | operaator |
| 1971 | "McCabe & Mrs. Miller" |  | operaator |
| 1972 | "Images" |  | operaator |
| 1972 | "Deliverance" |  | operaator |
| 1973 | "The Long Goodbye" | "Pikk hüvastijätt" | operaator |
| 1973 | "Scarecrow" |  | operaator |
| 1974 | "The Sugarland Express" | "Sugarlandi ekspress" | operaator |
| 1977 | "Close Encounters of the Third Kind" | "Kolmanda astme lähikontaktid" | operaator |
| 1978 | "The Deer Hunter" |  | operaator |
| 1980 | "Heaven's Gate" |  | operaator |
| 1981 | "Blow Out" |  | operaator |
| 1984 | "The River" | "Jõgi" | operaator |
| 1987 | "The Witches of Eastwick" | "Eastwicki nõiad" | operaator |
| 1989 | "Fat Man and Little Boy" |  | operaator |
| 1994 | "Maverick" |  | operaator |
| 1995 | "The Crossing Guard" |  | operaator |
| 1995 | "Assassins" |  | operaator |
| 1996 | "The Ghost and the Darkness" |  | operaator |
| 2004 | "Jersey Girl" | "Jersey tüdruk" | operaator |
| 2004 | "Melinda and Melinda" | "Melinda ja Melinda" | operaator |
| 2006 | "The Black Dahlia" | "Must daalia" | operaator |
| 2007 | "Cassandra's Dream" | "Cassandra unenägu" | operaator |
| 2009 | "King Shot" |  | operaator |

## Välislingid

* Vilmos Zsigmond andmekogus IMDb (inglise)
# Matthew McConaughey

**Matthew David McConaughey** (sündinud 4. novembril 1969 USA Texase osariigis Uvalde'is) on USA filminäitleja. McConaughey sai tuntuks rolliga komöödiafilmis "Hämmeldunud ja segaduses" ("Dazed and Confused"; 1993). Ta on väga laia ampluaaga näitleja.

Ta on mänginud näiteks filmides "Texase saemõrvar: uus põlvkond" (1994), õudusfilmis "Aeg tappa" (1996), Steven Spielbergi ajaloolises draamas "Amistad" (1997), ulmedraamas "Kontakt" (1997), komöödias "Edtv" (1999) ja sõjafilmis "U-571" (2000).

2000. aastatel mängis McConaughey peaosa paljudes romantilistes komöödiates, näiteks "Pulmakorraldaja" (2001), "Kuidas 10 päevaga kutist lahti saada" ("How to Lose a Guy in 10 Days"; 2003), "Raskusi lahkumisega" (2006), "Endiste pruutide vaimud" (2009). Alates 2010. aastast on ta liikunud tõsisemate žanrite poole ning mänginud filmides "Tänavajurist" (2011), "Bernie" (2011), "Mud" (2012), "Super-Mike" (2012) ja "Wall Streeti hunt" (2013).

Suur menu saatis teda seoses rolliga tõsielulises filmis "Elujanu" (2013), kus mängis AIDSi-diagnoosiga kauboid. Ta pälvis selle rolli eest Kuldgloobuse kategoorias "parim meesnäitleja draamafilmis" ja parima meespeaosatäitja Oscari.

## Välislingid

* Matthew McConaughey andmekogus IMDb (inglise)
* Matthew McConaughey andmekogus Filmiveeb
# Miki-Hiir

Florida kuberner Bob Graham ja Miki-Hiir vaatavad Disney stuudiote mudelit
**Miki-Hiir** (originaalnimega **Mickey Mouse**) on Ub Iwerksi (1901–1971) ja Walt Disney loodud koomiksi- ja multifilmitegelaskuju.

Esimest korda nähti teda 15. mail 1928 esilinastunud multifilmis "Plane Crazy", kuid sai kuulsaks sama aasta 18. novembril esilinastunud multifilmiga "Steamboat Willie" ("Aurupaat Willie"). Kuigi "Plane Crazy" tuli ekraanile varem, loodi multifilm "Steamboat Willie" esimesena ja seetõttu loetakse Miki sünnipäevaks 18. novembrit 1928.

1. jaanuaril 2024 (avaliku omandi päev) läksid filmist "Aurupaat Willie" tuntud Miki-Hiire tegelaskuju autoriõigused avalikku omandisse. Tegelaskuju uuemad versioonid kuuluvad aga endiselt Disney ettevõttele.

## Viited

## Välislingid

* Jaan Ruus. "Miki-Hiir lõhkus Nõukogude Liitu" Eesti Ekspress, 20. november 2008
* "Kinolinale jõuab sadistlik Miki Hiir" ERR, 3. jaanuar 2024
# Venus ja Adonis

|  |  |
| --- | --- |
|  | *See on täpsustuslehekülg. Vajaduse korral muuda palun siia suunaval leheküljel lingi sihtkoht täpseks.* |

---

**Venus ja Adonis** on vanarooma mütoloogias tuntud armastuspaar. Selle järgi on nimetatud mitmed teosed:

* Venus ja Adonis (Shakespeare), Shakespeare'i poeem
* Venus ja Adonis (Poussin), maal
* ...
# Mary Poppins (film)

|  |  |
| --- | --- |
|  |  *See artikkel on USA filmist; vene filmi kohta vaata artiklit Hüvasti, Mary Poppins* |

---

"Mary Poppins"| Žanr |
muusikafilm |
| Režissöör |
Robert Stevenson |
| Stsenarist |
Don DaGradi P. L. Travers (raamatud) |
| Peaosades |
Julie Andrews Dick Van Dyke David Tomlinson Glynis Johns Karen Dotrice Matthew Garber |
| Produtsent |
Walt Disney Bill Walsh |
| Filmistuudio |
Buena Vista Pictures |
| Aasta |
1964 |
| Esilinastus |
27. august 1964 |
| Kestus |
139 minutit |
| Riik |
Ameerika Ühendriigid |
| Keel |
inglise |
|
Ametlik veebileht |
|
IMDb profiil |

**"Mary Poppins"** on 1964. aasta USA muusikafilm.

## Tegevustik

Film põhineb P. L. Traversi samanimelisel raamatusarjal.

## Peamised osatäitjad

* Julie Andrews (Mary Poppins)
* Dick Van Dyke (Bert)
* David Tomlinson (hr Banks)
* Glynis Johns (pr Banks)
* Karen Dotrice (Jane) / Paul
* Matthew Garber (Michael)

## Vaata ka

* Supercalifragilisticexpialidocious

## Välislingid

* Filmi koduleht
* Mary Poppins andmekogus IMDb (inglise)
# Maria Bakalova

Maria Bakalova (veebruar 2021)
**Maria Bakalova** (bulgaaria keeles Мария Вълчева Бакалова; sündinud 4. juunil 1996 Burgases) on bulgaaria näitleja.

Ta sai tuntuks filmis "Borat 2" Tutar Sagdiyevi rollis.
# Ettevõtte ühiskondlik vastutus

**Ettevõtte ühiskondlik vastutus** ehk **vastutustundlik ettevõtlus** on kontseptsioon ja juhtimisvahend, mille alusel ettevõtted integreerivad sotsiaalsed ja keskkonnaeesmärgid vabatahtlikult oma tegevusse ning suhetesse huvirühmadega.

Ettevõtte ühiskondlik vastutus aitab parandada sotsiaalset sidusust, soodustab uuendust, arendab ettevõtluskultuuri ning tõstab ettevõtete ja riigi konkurentsivõimet. See tähendab seda, et mingi ettevõtte edukuse hindamiseks ei vaadata ainult finantstulemusi, vaid ka seda, kuidas ettevõte arvestab oma tegevuse sotsiaalset mõju ja ökoloogilist jalajälge. Eriti oluliseks peetakse seda, kui ettevõtte suudab jätkusuutlikkust ja eetilisust viljeledes edendada ka oma äriedu.
Vastutustundlik ettevõte on selline organisatsioon, mis tegutseb viisil, mis arvestab mitte ainult oma majanduslikke eesmärke, vaid ka sotsiaalse ja keskkondliku mõju kõrvalmõjusid. Selline ettevõte püüab tasakaalustada kasumi teenimise eesmärgid, töötajate heaolu, kogukonna huvid ja keskkonnakaitse, et saavutada pikaajaline positiivne mõju. Vastutustundlikkus võib hõlmata erinevaid aspekte, sealhulgas:

Keskkonnasõbralikkus: Ettevõte vähendab oma tegevuse keskkonnamõju, näiteks kasutab energiatõhusaid tehnoloogiaid, taaskasutab materjalide või panustab kliimamuutustega võitlemisse.

Sotsiaalne vastutus: Ettevõtte tegevus on suunatud kogukondade heaolu parandamisele. See võib hõlmata kohaliku tööjõu toetamise, töötajate õiguste kaitsmise ja ühiskondlike projektide rahastamise.

Töötajate heaolu: Vastutustundlikud ettevõtted väärtustavad oma töötajaid, pakuvad neile õiglast palka, head töötingimusi ja arenguvõimalusi, samuti edendavad mitmekesisust ja kaasavust.

Eetiline äri: Ettevõte järgib ausaid äritavasid, väldib korruptsiooni ja ausalt suhtleb kõigi oma sidusrühmadega, olles läbipaistev oma tegevustes.

Pikaajaline väärtus: Vastutustundlikud ettevõtted mõtlevad kaugemale lühiajalistest kasumimarginaalidest ja keskenduvad pikaajalisele kestlikkusele ning väärtuse loomiseks mitte ainult investoritele, vaid ka laiemale ühiskonnale.

Vastutustundlik ettevõtlus ei ole lihtsalt reklaamitrikk – see on teadlik lähenemine, mille eesmärk on saavutada tasakaal looduse, inimese ja majanduse vahel, olles samas edukas ja kasumlik.

## Vaata ka

* Sotsiaalmajandus
* Sotsiaalne ettevõtlus

## Viited

## Kirjandus

* Säästva arengu sõnaseletusi. Säästva Eesti Instituut, SEI Tallinn. (vaadatud 10.07.2011)